
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 999 


18 Ιουλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Τριμελούς Συντονιστικής Επιτροπής στο 
Υπουργείο Εργασίας και Κοινωνικών Ασφαλίσεων. 1 
Σύσταση ελεγκτικής ομάδας για τη διενέργεια ελέγ¬ 
χου στο Επιχειρησιακό Πρόγραμμα Ηπείρου. 2 

Ανάθεση αρμοδιοτήτων στον Υφυπουργό Δημόσιας 

Τάξης Παντελή ΤΣΕΡΤΙΚΙΔΗ. 3 

Επέκταση τοπικής αρμοδιότητας Αστυνομικού Τμήμα- 
τος Ξυλοκάστρου της Αστυνομικής Διεύθυνσης 

Κορινθίας. 4 

Τροποποίηση της 571/17.3.2003 απόφασης του Γενι¬ 
κού Γραμματέα Περιφέρειας Κεντρικής Μακεδο¬ 
νίας . 5 


ΑΠΟΦΑΣΕΙ Σ 

Αριθ. Φ.80050/ΟΙΚ. 17209/745 (1) 

Συγκρότηση Τριμελούς Συντονιστικής Επιτροπής στο 
Υπουργείο Εργασίας και Κοινωνικών Ασφαλίσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντες υπόψη: 

1. Τις διατάξεις του Ν. 1558/1985 (ΦΕΚ Α.137) «Κυβέρ¬ 
νηση και Κυβερνητικά όργανα». 

2. Την ανάγκη Συντονισμού της Διαχείρισης των Υπηρε¬ 
σιών Υγείας Ασφαλιστικών Ταμείων και του Οργανισμού 
Περίθαλψης Ασφαλισμένων του Δημοσίου (ΟΠΑΔ), απο¬ 
φασίζουμε: 

Συγκροτούμε Τριμελή Συντονιστική Επιτροπή αποτε- 
λούμενη από τους Υφυπουργούς Οικονομίας και Οικονο¬ 
μικών Νικόλαο Φαρμάκη, Εργασίας και Κοινωνικών Ασφα¬ 
λίσεων Ροβέρτο Σπυρόπουλο, Υγείας και Πρόνοιας Έκτο- 
ρα Νασιώκα και 

Μέλη: 

1. Μιλτιάδη Νεκτάριο, Διοικητή Ι.Κ.Α 

2. Γεράσιμο Βουδούρη, Διοικητή Ο.Γ.Α 

3. Κων/νο Κόντο, Διοικητή Ο.Α.Ε.Ε. 

4. Απόστολο Δόλγερα, Πρόεδρο Ο.Π.Α.Δ. 


Την ευθύνη σύγκλισης της Επιτροπής και συντονισμού 
του έργου της έχει ο Υφυπουργός Εργασίας και Κοινωνι¬ 
κών Ασφαλίσεων Ροβέρτος Σπυρόπουλος. 

Έργο της Επιτροπής είναι η λήψη μέτρων για: 

α) Την σταδιακή διαμόρφωση των προϋποθέσεων ενιαί¬ 
ας πρόσβασης στις δομές της πρωτοβάθμιας φροντίδας. 

β) Την εφαρμογή κοινών μεθόδων ζήτησης - αγοράς των 
υπηρεσιών υγείας. 

γ) Τον συντονισμό των διαδικασιών και των μεθόδων 
ελέγχου και εποπτείας των δαπανών υγείας. 

δ) Την δημιουργία ενιαίων εντύπων για όλα τα Ταμεία. 

ε) Την συνεργασία των Ταμείων για την εκπόνηση σύγ¬ 
χρονων μεθόδων. 

στ) Την τιμολόγηση των ιατρικών υπηρεσιών. 

ζ) Την ανάπτυξη και ανταλλαγή τεχνογνωσίας σε θέμα¬ 
τα υγείας. 

η) Την συνεργασία σε προληπτικά προγράμματα. 

Η Επιτροπή συγκαλείται από τον συντονιστή σε χώρο 
που διασφαλίζει το Υπουργείο Εργασίας και Κοινωνικών 
Ασφαλίσεων, το οποίο και θα μεριμνήσει για την γραμμα¬ 
τειακή υποστήριξη. 

Η Επιτροπή παρουσιάζει το έργο της στους Υπουργούς 
Οικονομίας και Οικονομικών, Υγείας και Πρόνοιας, Εργα¬ 
σίας και Κοινωνικών Ασφαλίσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΕΡΓΑΣΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ Δ. ΡΕΠΠΑΣ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΣΤΕΦΑΝΗΣ 
-♦- 

Αριθ. 741/0051 (2) 

Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πρόγραμμα Ηπείρου. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τους Καν. (ΕΕ) 1260/99, 1257/99,1750/99, 438/01 και 
448/01 σχετικά με τα Διαρθρωτικά Ταμεία, στο Γ' ΚΠΣ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξειςτου άρθρ. 17του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις». 

3. Το άρθρο 23του Ν. 3148/5.6.2003 (ΦΕΚ 136/2003). 

4. Την 2/4245/0004/24.1.2001 (ΦΕΚ 97/Β72001) και 
2/4248/0004/24.1.2001 (ΦΕΚ 69/τ.Β'/01) αποφάσεις του 
Υπουργού Οικονομίας και Οικονομικών. 

5. Το εγκεκριμένο από την ΕΔΕΑ πρόγραμμα ελέγχων 
Γ ΚΠΣ έτους 2003. 

6. Την 2/7240/12.3.2003 απόφαση του Υφυπουργού Οι¬ 
κονομίας και Οικονομικών «Καθορισμός αποζημίωσης 
του ύψους της εκτός έδρας και των εξόδων μετακίνησης 
των μελών των ελεγκτικών ομάδων του άρθρου 17 (παρ. 
6) του Ν. 2860/2000» (ΦΕΚ662/Β72001). 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1.232,56 ευρώ για την αμοιβή 
των ελεγκτών, η οποία βαρύνει τον ΚΑΕ 0515 του φορέα 
140 του Υπουργείου Οικονομικών, αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο Επιχειρησιακό Πρόγραμμα Ηπεί¬ 
ρου στα έργα: «Αρδευπκό έργο Παντάνασσας Ν. Άρτας» 
(Κωδ. ΜΙ5 70591) και «Αγροτικός Εξηλεκτρισμός Ν. Πρέ¬ 
βεζας 2001 « (Κωδ-ΜΙ5 65092) του Άξονα Προτεραιότη¬ 
τας 4 ενταγμένα στα Μέτρα 1 και 5 αντίστοιχα, χρηματο¬ 
δοτούμενα από το ΕΓΤΠΕ-Προσανατολισμός. 

2. Μέλη της Ελεγκτικής ομάδας ορίζονται οι εξής: 

• Σφώρος Νικόλαος, προϊστάμενος της ΥΔΕ Νομού Ιω- 
αννίνων. 

• Μαγουλάς Βασίλειος, υπάλληλος της 51ης Δ/νσης 
Προγραμματισμού Ελέγχων, ως συντονιστής. 

• Δαφνιά Γεωργία, υπάλληλος της 51ης Δ/νσης Προ¬ 
γραμματισμού & Ελέγχων. 

• Σάρρου Κωνσταντινιά, υπάλληλος της 51ης Δ/νσης 
Προγραμματισμού και Ελέγχων. 

3. Ο έλεγχος θα διενεργηθεί κατά το χρονικό διάστημα 
από 21.7.2003 έως και 27.7.2003 στην Ειδική Υπηρεσία 
Διαχείρισης του ΕΠ Ηπείρου και στους τελικούς δικαιού¬ 
χους των ανωτέρω έργων στους Νομούς Ιωαννίνων, Άρ¬ 
τας και Πρέβεζας. 

4. Έργο της Ελεγκτικής Ομάδας ειδικότερα είναι: 

• Η ορθή διαχείριση του προγράμματος σε σχέση με τις 
ελεγχόμενες πράξεις από τη διαχειριστική αρχή καθώς 
και η αποτελεσματική υλοποίηση τους από τον τελικό δι¬ 
καιούχο. 

• Η πορεία υλοποίησης των πράξεων, σύμφωνα με τις 
εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών. 

• Η υλοποίηση του φυσικού αντικειμένου των πράξεων. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου και θα παραδοθεί στη Δ/νση 
Προγραμματισμού και Ελέγχου το αργότερο εντός ενός 
μηνός από την περαίωση του ελέγχου. 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση σύμφωνα με την υπό στοι¬ 
χείο 7 του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2003 

Ο ΥΠΟΥΡΓΟΣ 

ΝIΚΟΛΑΟΣ ΧΡΙΣΤΟΔΟ ΥΛΑΚΗΣ 


Αριθ. 7004/3/36 (3) 

Ανάθεση αρμοδιοτήτων στον Υφυπουργό Δημόσιας Τά¬ 
ξης Παντελή ΤΣΕΡΤΙΚΙΔΗ. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 81 και 83 παρ. 2 του Συ¬ 
ντάγματος. 

2. Τις διατάξεις του άρθρου 16 παρ. 1 και 5 και 22 παρ. 
2 και 3 του Ν. 1558/1985 "Κυβέρνηση και Κυβερνητικά 
Όργανα" (ΑΊ37). 

3. Τις διατάξειςτου Ν. 2344/1995 "Οργάνωση πολιτικής 
προστασίας και άλλες διατάξεις" (Α' 212). 

4. Τις διατάξεις του Ν. 2612/1998 "Ανάθεση της δασο¬ 
πυρόσβεσης στο Πυροσβεστικό Σώμα και άλλες διατά¬ 
ξεις" (Α' 112). 

5. Τις διατάξειςτου Ν. 2800/2000 "Αναδιάρθρωση Υπη¬ 
ρεσιών Υπουργείου Δημόσιας Τάξης, σύσταση Αρχηγεί¬ 
ου Ελληνικής Αστυνομίας και άλλες διατάξεις" (Α' 41). 

6. Τις διατάξεις του Π.Δ. 14/2001 "Οργάνωση Υπηρε¬ 
σιών Ελληνικής Αστυνομίας" (Α' 12). 

7. Τις διατάξεις του Π.Δ. 63/2001 "Οργάνωση και λει¬ 
τουργία της Διεύθυνσης Ασφάλειας Ολυμπιακών Αγώ¬ 
νων" (Α'54). 

8. Τις διατάξεις της 33538 Φ. 100.2 από 11.10.1994 από¬ 
φασης Υπουργού Δημόσιας Τάξης "Εσωτερική διάρθρω¬ 
ση και λειτουργία του Αρχηγείου Πυροσβεστικού Σώμα¬ 
τος και αρμοδιότητες των οργάνων αυτού" (Β' 762). 

9. Τις διατάξεις του Π.Δ. 117/2003 "Διορισμός Υφυ¬ 
πουργού Δημόσιας Τάξης" (Α' 101). 

10. Τις διατάξεις της 595 από 13.10.1993 απόφασης 
Πρωθυπουργού "Σύσταση τριών (3) θέσεων Υφυπουρ¬ 
γών" (Β' 826). 

11. Τις διατάξεις του άρθρου 29Α του Ν. 1558/1985, 
όπως προστέθηκε με το άρθρο 27 του Ν. 2081/1992 (Α' 
154) και τροποποιήθηκε με την παρ. 2 του άρθρου 1 του 
Ν. 2469/1997 (Α'38). 

12. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Στον Υφυπουργό Δημόσιας Τάξης Παντελή Τσερτικί- 
δη αναθέτουμε την άσκηση αρμοδιοτήτων για θέματα 
των Σωμάτων Ασφαλείας και Υπηρεσιών που συγκροτούν 
ή υπάγονται στο Υπουργείο Δημόσιας Τάξης, ως ακολού¬ 
θως: 

α. ΣΩΜΑ ΕΛΛΗΝΙΚΗΣ ΑΣΤΥΝΟΜΙΑΣ: 

(1) Τις αρμοδιότητες των Διευθύνσεων Οικονομικών, 
Τεχνικών και Πληροφορικής του Κλάδου Οικονομικοτε- 
χνικών και Πληροφορικής. 

(2) Τις αρμοδιότητες των Διευθύνσεων Γ ενικής Αστυνό¬ 
μευσης και Τροχαίας του Κλάδου Ασφάλειας και Τάξης. 

(3) Τις αρμοδιότητες της Διεύθυνσης Οργάνωσης-Νο- 
μοθεσίαςτου Κλάδου Διοικητικού. 

(4) Τις αρμοδιότητες των Διευθύνσεων Υγειονομικού 
και Ασφάλειας Ολυμπιακών Αγώνων, καθώς και του Γ ρα¬ 
φείου Κοινοβουλευτικού Ελέγχου. 

Οι αρμοδιότητες των Διευθύνσεων Γ ενικής Αστυνόμευ¬ 
σης, Τροχαίας και Ασφάλειας Ολυμπιακών Αγώνων, κα¬ 
θώς και του Γ ραφείου Κοινοβουλευτικού Ελέγχου, ασκού¬ 
νται παραλλήλως με τον Υπουργό Δημόσιας Τάξης. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

β. ΠΥΡΟΣΒΕΣΤΙΚΟ ΣΩΜΑ: 

Τις αρμοδιότητες των Διευθύνσεων Προληπτικής Πυ¬ 
ροπροστασίας, Οργάνωσης και Μελετών, Πληροφορικής 
και Επικοινωνιών, Τεχνικών Εφαρμογών, Οικονομικού, 
Υγειονομικού και Δασοπυρόσβεσης. 

Οι αρμοδιότητες της Διεύθυνσης Δασοπυρόσβεσης 
ασκούνται παραλλήλως με τον Υπουργό Δημόσιας Τάξης. 

γ. ΔΙΕΥΘΥΝΣΗ ΠΑΛΛΑΪΚΗΣ ΑΜΥΝΑΣ (Π.Α.Μ.) - ΠΟΛΙΤΙ¬ 
ΚΗΣ ΣΧΕΔΙΑΣΗΣ ΕΚΤΑΚΤΗΣ ΑΝΑΓΚΗΣ (Π.Σ.Ε.Α.): 

Όλες τις αρμοδιότητες της υπηρεσίας αυτής. 

δ. ΑΓΡΟΦΥΛΑΚΗ: 

Τις αρμοδιότητες της Διεύθυνσης Αγροφυλακής. 

2. Στα πλαίσια των ανωτέρω αρμοδιοτήτων περιλαμβά¬ 
νονται και η πρόταση για έκδοση και υπογραφή κανονι¬ 
στικών και ατομικών διαταγμάτων και η έκδοση αποφάσε¬ 
ων για θέματα της αρμοδιότητάς του, καθώς και η συνυ- 
πογραφή των ανωτέρω διαταγμάτων και αποφάσεων με 
άλλους Υπουργούς και Υφυπουργούς. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2003 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 7001/2/476-κ (4) 

Επέκταση τοπικής αρμοδιότητας Αστυνομικού Τμήματος 
Ξυλοκάστρου της Αστυνομικής Διεύθυνσης Κοριν¬ 
θίας. 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (ΑΊ52), όπως το τελευταίο άρθρο αντικαταστάθηκε 
με το άρθρο 1 παρ. 1 του Ν. 1590/1986 (Α'49). 

2. Τις διατάξεις του άρθρου 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Ά 41). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Ά 137), το οποίο προ¬ 
στέθηκε με το άρθρο 27του Ν. 2081/1992 (Ά 154) και τρο¬ 
ποποιήθηκε με το άρθρο 1 παρ. 2 εδαφ. α'του Ν. 2469/ 
1997 (Α' 38). 

4. Τις διατάξειςτου άρθρου 1 περίπτωση Β' εδαφ. 4της 
7004/3/34 από 14.5.2003 απόφασης Υφυπουργού Δημό¬ 
σιας Τάξης «Μεταβίβαση αρμοδιοτήτων Υφυπουργού 
Δημόσιας Τάξης σε υφιστάμενα υπηρεσιακά όργανα (Β' 
608). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Επέκταση τοπικής αρμοδιότητας 

Επεκτείνεται η τοπική αρμοδιότητα του Αστυνομικού 
Τμήματος Ξυλοκάστρου της Αστυνομικής Διεύθυνσης 


Κορινθίας και στην περιοχή των δημοτικών διαμερισμά¬ 
των Μελισσιού, Θαλερού, Θροφαρίου, Στυλίων, Μάννας 
και Παναριτίου του δήμου Ξυλοκάστρου με αντίστοιχη 
μείωση εκείνης του Αστυνομικού Σταθμού Κλημεντίου και 
του Αστυνομικού Τμήματος Κιάτου της ίδια Αστυνομικής 
Διεύθυνσης. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2003 

Ο Αρχηγός 
ΦΩΤΙΟΣ ΝΑΣΙΑΚΟΣ 

-♦- 

Αριθ. 743 (5) 

Τροποποίηση της 571/17.3.2003 απόφασης του Γενικού 
Γραμματέα Περιφέρειας Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 (ΦΕΚ 107/Α/30.5.1997) 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις.» 

2. Τις διατάξειςτου άρθρου 2παρ. 4του Ν. 2880/2001 
«Πρόγραμμα «ΠΟΛΙΤΕΙΑ» για τη μεταρρύθμιση και τον 
εκσυγχρονισμό της Δημόσιας Διοίκησης και άλλες διατά¬ 
ξεις.» (ΦΕΚ9/30.1.2001 τ.Ά). 

3. Την κοινή υπουργική απόφαση 8511/30.4.2003 των 
Υπουργών Εσωτερικών, Δημόσιας Διοίκησης & Αποκέ¬ 
ντρωσης και Οικονομίας & Οικονομικών (Κανονισμός 
Εφαρμογής Προγράμματος «ΠΟΛΙΤΕΙΑ». 

4. Την 481/8.10.2001 ΟΡΘΗ ΕΠΑΝΑΛΗΨΗ απόφαση 
του Γενικού Γραμματέα Π.Κ.Μ. περί συγκρότησης Επι¬ 
τροπής Παρακολούθησης του Προγράμματος «Πολι¬ 
τεία» στη Π.Κ.Μ. 

5. Την 17/15.1.2002 απόφαση του Γενικού Γραμματέα 
Π.Κ.Μ. με την οποία τροποποιήθηκε η υπό (4) προηγού¬ 
μενη. 

6. Την 11/2.5.2002 απόφαση του Γενικού Γραμματέα 
Π.Κ.Μ. με την οποία τροποποιήθηκε η υπό (5) προηγού¬ 
μενη. 

7. Την οικ. 571/17.3.2003 απόφαση του Γενικού Γραμ¬ 
ματέα Π.Κ.Μ. με την οποία τροποποιήθηκε η υπό (6) 
προηγούμενη. 

8. Την αναπόσπαστη σύνδεση των προγραμμάτων «ΠΟ¬ 
ΛΙΤΕΙΑ» και «ΚΟΙΝΩΝΙΑτης ΠΛΗΡΟΦΟΡΙΑΣ». 

9. Την ανάγκη προώθησης του προγράμματος «ΠΟΛΙ¬ 
ΤΕΙΑ» στην Περιφέρεια Κεντρικής Μακεδονίας. 

10. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθόσον η σχετική δαπάνη θα προκύ- 
ψει με τον καθορισμό της αμοιβής των μελών της Επιτρο¬ 
πής, αποφασίζουμε: 

Α) Τροποποιούμε την οικ. 571/17.3.2003 απόφαση της 
Περιφέρειας Κεντρικής Μακεδονίας με την οποία συ¬ 
γκροτήθηκε στην Περιφέρεια Κεντρικής Μακεδονίας 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ομάδα Διοίκησης Έργου - Επιτροπή Παρακολούθησης 
του Προγράμματος «ΠΟΛΙΤΕΙΑ» της Περιφέρειας και ορί¬ 
ζουμε τον Φραγκίσκο Πλατύ, στέλεχος της Ειδικής Υπη¬ 
ρεσίας Διαχείρισης του Π.Ε.Π. της Π.Κ.Μ. ως μέλος της 
Επιτροπής αντί του Γεωργίου Νεδελκόπουλου. 

Β) Κατά τα λοιπά ισχύει η ως άνω απόφαση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Ιουλίου 2003 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




